**Lawrence Pilut** (s. 30. joulukuuta 1995 Tingsryd, Ruotsi) on ruotsalais-yhdysvaltalainen jääkiekkopuolustaja, joka pelaa Sveitsin pääsarja National League-joukkue Lausanne HC:ssa.

Ura
---

### Seuraura

Pilut on Tingsryds AIF:n kasvatti. Hän siirtyi 15-vuotiaana HV71:n J18-junioreihin kaudeksi 2011–2012. Kaudella 2012–2013 Pilut oli seuran J20-junioreiden tehokkain puolustaja tehoilla 3+18=21. Hän voitti kauden päätteeksi J20 SuperElitin mestaruuden. Kaudella 2013–2014 Pilut toimi joukkueen kapteenina. Hän voitti kauden päätteeksi taas SuperElitin mestaruuden ja Pilut valittiin sarjan pudotuspelien arvokkaimmaksi pelaajaksi. Hän debytoi kauden aikana myös HV71:n SHL-joukkueessa, jossa Pilut pelasi 22 runkosarja- ja kuusi playoff-ottelua tehden neljä syöttöpistettä. Hän pelasi joukkueessa myös viisi European Trophy -ottelua tehopistein 1+1=2. Pilut teki SHL-debyyttinsä 14. syyskuuta 2013 vieraissa AIK IF:ää vastaan. Hän keräsi ottelussa myös yhden syöttöpisteen oltuaan kakkossyöttäjänä Brett Sterlingin tekemään maaliin. Helmikuussa 2014 Pilut teki HV71:n kanssa kaksivuotisen SHL-sopimuksen.

Chicago Steel varasi Pilutin 301. pelaajana USHL:n varaustilaisuudessa 2014. Hän jatkoi uraansa kuitenkin HV71:ssä, jossa Pilut teki kaudella 2014–2015 48 runkosarja- ja neljässä playoff-ottelussa tehot 3+8=11. Hän teki SHL-uransa avausmaalin 30. joulukuuta 2014 vieraissa Örebro HK:ta vastaan. Pilutin osuma jäi HV71:n 1–2-voittoon päättyneen ottelun ratkaisumaaliksi. Hän pelasi alkukaudella miesten pelejä myös neljä ottelua lainalla HockeyAllsvenskan-joukkue Timrå IK:ssa. Lokakuussa 2015 Pilutin sopimusta HV71:n kanssa pidennettiin vuodella kevääseen 2017 saakka. Hän pelasi kaudella 2015–2016 runkosarjassa kuitenkin vain 21 ottelua olkapäävamman vuoksi.

Kauden 2016–2017 päätteeksi Pilut voitti Ruotsin-mestaruuden. Joulukuussa 2016 hän teki HV71:n kanssa kaksivuotisen jatkosopimuksen. Kaudella 2017–2018 Pilut nousi joukkueen varakapteeniksi. Hän nousi myös SHL:n elittiin ja voitti pelipaikastaan huolimatta HV71:n sisäisen piste- ja syöttöpörssin tehoilla 8+30=38, joilla Pilut voitti myös koko liigan puolustajien piste- ja syöttöpörssin. Hänet palkittiin kauden päätteeksi SHL:n parhaana puolustajana Salming Trophylla.

Toukokuussa 2018 NHL-varaamaton Pilut teki kaksivuotisen tulokassopimuksen Buffalo Sabresin kanssa. Hän aloitti kauden 2018–2019 AHL-joukkue Rochester Americansissa, jossa Pilut teki 30 runkosarjaottelussa tehot 4+22=26 sekä pelasi kolme playoff-ottelua ilman tehopisteitä. Hän pelasi kauden aikana myös AHL:n tähdistöottelussa. Sabresin NHL-joukkueessa Pilut pelasi 33 runkosarjaottelua tehopistein 1+5=6. Hän teki NHL-debyyttinsä 30. marraskuuta 2018 vieraissa Florida Panthersia vastaan. Pilut sai ottelussa jääaikaa 12.48 minuuttia ja hän heräsi teholukeman +1. NHL-uransa avausmaalin Pilut teki 8. tammikuuta 2019 New Jersey Devilsia vastaan. Hän keräsi ottelusta teholukeman +2. Pilut valittiin ottelun kakkostähdeksi.

Kauden 2019–2020 Pilut pelasi suurimmaksi osaksi Americansin AHL-joukkueessa, joiden eniten maaleja tehnyt puolustaja hän oli kuudella osumallaan. Pilut pelasi kauden aikana myös AHL:n tähdistöottelussa. NHL:ssä hän pelasi 13 runkosarjaottelua ilman tehopisteitä.

Pilut siirtyi kaudeksi 2020–2021 kaksivuotisella sopimuksella KHL-joukkue Traktor Tšeljabinskiin.

### Maajoukkueura

Pilut pelasi World U-17 Hockey Challengessa vuonna 2012. Yhteensä hän on pelannut 12 nuorten ja 14 poikien maaottelua. Pilut on toiminut sekä Ruotsin alle 19-vuotiaiden että alle 20-vuotiaiden maajoukkuen kapteenina.

Ruotsin A-maajoukkueessa Pilut on pelannut 10 ottelua tehopistein 1+4=5. Hän teki A-maajoukkuedebyyttinsä Euro Hockey Challengessa 5. huhtikuuta 2018 Norrköpingissä Slovakiaa vastaan. Pilut sai ottelussa myös syöttöpisteen oltuaan kakkossyöttäjänä Carl Klingbergin tekemään maaliin. Hän keräsi myös yhden kahden minuutin jäähyn kiinnipitämisestä vastustajan mailasta. Ensimmäisen A-maajoukkuemaalinsa Pilut teki Sweden Hockey Gamesissa 28. huhtikuuta 2018 Tukholman Hovetissa Venäjää vastaan. Hänen osumansa jäi Ruotsin 3–1-voittoon päättyneen ottelun ratkaisumaaliksi.

Muuta
-----

Pilutin yhdysvaltalainen isä Larry on entinen Ruotsin alempien sarjojen kiekkoilija, joka johtaa Tingsryds AIF:n seurakohtaista kaikkien aikojen pistepörssiä ja toimii nykyään joukkueen apuvalmentajana Allsvenskanissa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2013–2014 | HV71 | SHL | 22 | 0 | 4 | 4 | 18 | 6 | 0 | 0 | 0 | 0 |
| 2014–2015 | Timrå IK | Allsvenskan | 4 | 0 | 2 | 2 | 0 | – | – | – | – | – |
|  | HV71 | SHL | 48 | 3 | 8 | 11 | 10 | 4 | 0 | 0 | 0 | 0 |
| 2015–2016 | HV71 | SHL | 21 | 1 | 5 | 6 | 4 | 6 | 1 | 1 | 2 | 0 |
| 2016–2017 | HV71 | SHL | 48 | 3 | 9 | 12 | 20 | 16 | 2 | 3 | 5 | 8 | Le Mat-pokalen |
| 2017–2018 | HV71 | SHL | 52 | 8 | 30 | 38 | 22 | 2 | 0 | 0 | 0 | 0 |
| 2018–2019 | Buffalo Sabres | NHL | 33 | 1 | 5 | 6 | 20 | – | – | – | – | – |
|  | Rochester Americans | AHL | 30 | 4 | 22 | 26 | 14 | 3 | 0 | 0 | 0 | 0 |
| 2019–2020 | Buffalo Sabres | NHL | 13 | 0 | 0 | 0 | 4 | – | – | – | – | – |
|  | Rochester Americans | AHL | 37 | 6 | 17 | 23 | 20 | – | – | – | – | – |
| 2020–2021 | Traktor Tšeljabinsk | KHL | 57 | 7 | 21 | 28 | 34 | 5 | 0 | 2 | 2 | 4 |
| 2021–2022 | Traktor Tšeljabinsk | KHL | 40 | 0 | 11 | 11 | 28 | 15 | 1 | 7 | 8 | 8 |
| 2022–2023 | Rochester Americans | AHL | 47 | 3 | 25 | 28 | 35 |  |  |  |  |  |
|  | Buffalo Sabres | NHL | 17 | 1 | 2 | 3 | 0 | – | – | – | – | – |
| 5 kautta | yhteensä | SHL | 191 | 15 | 56 | 71 | 74 | 34 | 3 | 4 | 7 | 8 |
| 3 kautta | yhteensä | AHL | 114 | 13 | 64 | 77 | 69 | 3 | 0 | 0 | 0 | 0 |
| 3 kautta | yhteensä | NHL | 63 | 2 | 7 | 9 | 24 | – | – | – | – | – |
| 2 kautta | yhteensä | KHL | 97 | 7 | 32 | 39 | 62 | 20 | 1 | 9 | 10 | 12 |

Lähteet
-------

* Lawrence Pilut The Internet Hockey Databasessa (englanniksi)
* Lawrence Pilut Eurohockey-sivustolla (englanniksi)
* Lawrence Pilut *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Lawrence Pilut *Elite Prospects*. Everysport Media Group AB.  (englanniksi)
2. ↑  Elite Prospects - HV71 J20 *eliteprospects.com*. Everysport Media Group. Viitattu 9.6.2020. (englanniksi)
3. ↑  Game detail: 14 Sep 2013, AIK – HV71 Jönköping *Eurohockey.com*.  14.9.2013. European Ice Hockey Online AB & eSports.cz s.r.o. Viitattu 16.4.2018. (englanniksi)
4. ↑  Freijd, Johan: Lawrence Pilut får a-lagskontrakt med HV71 *hv71.se*.  24.2.2014. HV71 Elitishockey AB. Viitattu 16.4.2018. (ruotsiksi)
5. ↑  Game detail: 30 Dec 2014, Örebro HK – HV71 Jönköping *Eurohockey.com*.  30.12.2014. European Ice Hockey Online AB & eSports.cz s.r.o. Viitattu 16.4.2018. (englanniksi)
6. ↑  Timrå lånar back från HV71 *timraik.se*.  14.9.2014. Timrå IK Ishockey AB. Viitattu 16.4.2018. (ruotsiksi)
7. ↑  Freijd, Johan: HV71 förlänger med Lawrence Pilut *hv71.se*.  20.10.2015. HV71 Elitishockey AB. Viitattu 16.4.2018. (ruotsiksi)
8. ↑  Freijd, Johan: HV71 förlänger med Lawrence Pilut *hv71.se*.  6.12.2016. HV71 Elitishockey AB. Viitattu 16.4.2018. (ruotsiksi)
9. ↑  Elite Prospects - HV71 *eliteprospects.com*. Everysport Media Group. Viitattu 9.6.2020. (englanniksi)
10. ↑  Freijd, Johan: Lawrence Pilut vinner Salming Trophy *hv71.se*.  5.4.2018. HV71 Elitishockey AB. Viitattu 16.4.2018. (ruotsiksi)
11. ↑  Sabres, Pilut agree to entry-level deal *nhl.com/sabres*.  15.5.2018. Buffalo Sabres. Viitattu 3.6.2018. (englanniksi)
12. ↑  Leinonen, Niko: Buffalo Sabres nappasi Ruotsin liigan parhaan puolustajan – Rasmus Ristolaiselle haastaja! *suomikiekko.com*.  16.5.2018. Nordic Sport Media. Viitattu 3.6.2018.
13. ↑  Buffalo Sabres - Florida Panthers - November 30th, 2018 *NHL.com*.  30.11.2018. National Hockey League. Viitattu 9.6.2020. (englanniksi)
14. ↑  New Jersey Devils - Buffalo Sabres - January 8th, 2019 *NHL.com*.  8.1.2019. National Hockey League. Viitattu 9.6.2020. (englanniksi)
15. ↑  Elite Prospects - Rochester Americans *eliteprospects.com*. Everysport Media Group. Viitattu 9.6.2020. (englanniksi)
16. ↑  Viime kaudella NHL:ssä pelanneen puolustajan KHL-siirto varmistui *Sportti.com*.  9.6.2020. Sport Content Oy. Viitattu 9.6.2020.
17. ↑  Sweden vs Slovakia – EHC – Euro Hockey Challenge – boxscore *pointstreak.com*.  5.4.2018. Pointstreak Sports Technologies Inc. Viitattu 3.6.2018.
18. ↑  Sweden vs Russia – EHC – Euro Hockey Challenge – boxscore *pointstreak.com*.  28.4.2018. Pointstreak Sports Technologies Inc. Viitattu 3.6.2018.
19. ↑  Elite Prospects - All Time Regular Season Player Stats for Tingsryds AIF *eliteprospects.com*. Everysport Media Group. Viitattu 9.6.2020. (englanniksi)
20. ↑  Larry Pilut *Elite Prospects*. Everysport Media Group AB.  (englanniksi)